# אינדקס ספלי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
גולגולת אנושית בתוך מכשיר מדידה. צילום משנת 1902

אינדקס ספלי (באנגלית: cephalic index) הוא היחס בין רוחבו המירבי של הראש לבין אורכו המירבי. לעתים מוכפל הייחס ב-100 לשם נוחות.

מבחינה טכנית המרכיבים הנמדדים לצורך חישוב האינדקס מוגדרים כרוחב המירבי של העצמות המקיפות את הראש, מעל לעצמות הרקה (מאחורי עצם הלחי), והאורך המירבי בין הנקודה הבולטת ביותר בעצם המצח (בין הגבות) ובין הנקודה הבולטת ביותר בחלקו האחורי של הראש.

האינדקס הוגדר בידי הפרופסור לאנטומיה השוודי אנדרס רציוס (Retzius) במחצית הראשונה של המאה ה-19 ונעשה בו שימוש באנתרופולוגיה פיסית לסיווג שרידים אנושיים שנתגלו באירופה. אמינותו ותועלתו של האינדקס עורערו בעקבות מחקריו של פרנץ בועז בסוף המאה ה-19 וראשית המאה ה-20 והיחס המתואר באינדקס נחשב תוצאה של השפעו סביבתיות. בשנת 2002 טען צמד חוקרים אשר בחן מחדש את מקורותיו של בועז באמצעות טכניקות סטטיסטיות כי צורת הראש נקבעת באופן יחסי במידה רבה הודות לתורשה.[1]

כיום לא נעשה עוד שימוש באינדקס לבוגרים, אלא לשם תאור הופעה חיצונית של יחידים. בנוסף, אין כל קשר בין האינדקס לבין התנהגות. מאידך, עדיין נעשה שימוש באינדקס להערכת גילם של עוברים לצרכים משפטיים או למעקב הריון, תחום בו הבדלים בצורות גולגולת שונות בין אוכלוסיות שונות עדיין נחקר.

אינדקסים ספליים מקובצים לקטגוריות הבאות:

- "דולישוספליים" (dolichocephalic), או "מאורכי ראש": האינדקס קטן מ- 75% בקרב נשים ומ- 65% בקרב גברים.
- "מסוספליים" (mesocephalic), "מסוקרניאלים" (mesocranial), או "ראשים בינוניים": האינדקס בתחום שבין 75% - 80% בקרב נשים ובין 65% - 75% בקרב גברים.
- "ברשיספליים" (brachycephalic), "ברשיקרניאלים" (brachycranial), או "קצרי ראש": האינדקס גדול מ- 80% בקרב נשים ומ- 75% בקרב גברים.

## [עריכה] הערות שוליים

1. ^ Corey S. Sparks and Richard L. Jantz, "A reassessment of human cranial plasticity: Boas revisited", PNAS, November 12, 2002, vol. 99, no. 23; Ralph L. Holloway, "Head to head with Boas: Did he err on the plasticity of head form?", PNAS, November 12, 2002, vol. 99, no. 23

## [עריכה] ראו גם

- גולגולת
- פרנולוגיה

מקור: http://he.wikipedia.org../../../%D7%90/%D7%99/%D7%A0/%D7%90%D7%99%D7%A0%D7%93%D7%A7%D7%A1_%D7%A1%D7%A4%D7%9C%D7%99.html

קטגוריה: אנתרופולוגיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Suomi